open-index/open-wikipedia-markdown huggingface dataset:
Нагорный Карабах (република)

**Република Наго́рный Караба́х** ( *Լեռնային Ղարաբաղի Հանրապետություն*), инша тотожна официална назва — **Република Арца́х** ( *Արցախի Հանրապետություն*) — невызнаный штат на Южном Кавказѣ. Главный город — Степанакерт. Форма влады — президентска република. Екзистовав в рокох 1991—2023.

## История
Од року 1805 (а дефинитивно од 1813) Карабахске ханство было под владов Российской империи. По револуции 1917 националисты, подтриманы заграничнов интервенциев, спровоковали меджиетничны конфликты. Совѣтска влада, установлена в Карабаху в маю 1920, рѣшила проблему так, же 7. юла 1923 створила Нагорнокарабашску автономну область (НКАО) на територии Азербайджанской ССР. Отдѣлена од Арменской ССР на западѣ Карабахскым гребеньом, НКАО так ся стала меншинсков енклавов вдну Азербайджана и спокойно ся розвивала за многы десятьроча совѣтской влады. Але в року 1988 етничны Армены Нагорного Карабаха имили ся агитовати за передачу своей области под юрисдикцию Армении, против чого остро выступили як Азербайджанска ССР, так и централна влада СССР. По роспадѣ Совѣтской Унии в року 1991 конфликт ся выострив на войну, и карабашскы Армены, подтриманы силами Армении заяли векшу часть юго-западного Азербайджана, включно з териториов меджи енклавов и границями Армении. Наступны перегваряня — патроном котрых была Российска Федерация и мала быти так звана «Минска група», што наконець не была реализована — досягли лем догоду о перестанку стрѣляня в року 1994, котра, в основѣ, ся дотримовала. Але далшы догваряня ся компликовали тым, же самовыглашена в року 1992 независима Република Нагорный Карабах реализовала даколько независимых выберанок и референдум в року 2006, на котром была прията новая конштитуция. Азербайджан тоты поступы поважовав незаконныма подля меджинародного права, а независимость самовыглашеного енклавного штату не достала меджинародне вызнаня.

28. септембра 2023 президент Републикы Нагорный Карабах ​Самвел Шахраманян подписав указ о сконченю екзистенции Нагорно-Карабахской Републикы од 1. януара 2024. Нараз по тому практично вшиткы Армены поутѣкали гет.

## Днешна ситуация
До року 2020 границѣ Арцаху прилѣгали ку юговыходной граници Армении и сѣверной граници Ирану, днесь але Арцах лем енклава вдну Азербайджану, з Армениев споена узкым Лачинскым коридором, контролованым войсковым контингентом Российской Федерации. Зоз даколишных cca 11&nbsp;450&nbsp;km², што были под контролов Републикы Арцах, з ей територии зостали лем cca 3170&nbsp;km². 

Од ликвидации Нагорного Карабаха односины сторон конфликта (Азербайджану ай Армении) зостають напяты. 16. януара 2025 на граници межи двома штатами одбыла ся еденадцята встрѣча комисии з делимитации державной границѣ и пограничной безпекы межи сторонами, де ся догварили зачати процес делимитации границь од сѣверного участка – од района точкы стыка границь с Грузиов и дале на южный напрям до границѣ з Ираном.

## Жерела и одказы
* 
* 

## Референции

Катеґорія:Кавказ
Катеґорія:Невызнаны штаты
Катеґорія:Бывшы штаты
Азербайджанска Совѣтска Социалистична Република

**Азербайджанска Совѣтска Социалистична Република** (од 5. децембра 1936;  *Азәрбајҹан Совет Сосиалист Республикасы* — социалистичный штат, выглашеный 28. апрѣля 1920 на територии Азербайджанской Демократичной Републикы як независлый. До 5. децембра 1936 ***Социалистична Совѣтска Република Азербайджан*** (***ССРА***)  *آذربایجان سوسیالیست شورا جومهوریتی*, *Azərbajcan Sosjalist Зyra Cumhyrijjəti*. Позната тыж под куртанками ***АзССР***, ***Азербайджанска ССР*** ай ***Совѣтскый Азербайджан***.

Од 12. марца 1922 — часть Федеративного Союза Социалистичных Совѣтскых Републик Закавказя (ФСССРЗ), перетвореного пак на ЗСФСР, котра стала пак еднов зоз републик-закладательок СССР. 5. децембра 1936 Азербайджанска ССР директно вступила в состав СССР и зоставала в том статусѣ до рока 1991.

## Землепис
Основна часть територии положена на юг од горной системы Великого Кавказа, включать найвысшу точку г.&nbsp;Базардюзю, 4466&nbsp;м. Берегы Каспийского моря членены слабо, берегова линия мѣрять 800&nbsp;км, вылагодны заливы — Апшеронскый, Кызылагач, Бакинскый; великы островы Жилой и Артема (тот гатьов споеный з берегом) — в Апшеронском архипелагу, островы Бакинского архипелага суть дробны. Природны богатства: ропа, газ, желѣзны и полиметаличны руды, алунит, камяна соль, минералны воды. Найвекшы рѣкы: Кура, Аракс.

## Газдовство
АзССР — найстаршый ропо- и газодобывный район СССР. Промыслова добыча земного газа ту ся зачала в року 1928. На основѣ тых сыровин вывинули ся великы центры хемичного промыслу — Баку, Сумгаит, Нефтечала — Сальяны, Мингечаур. Далшый важный сектор  електроенергетичный.

В земледѣлствѣ в року 1985 сумарна плоха ораниць была1371 тысяч га, з того:
* зерновы културы — 494,
* техничны културы — 318,
* кормовы културы — 489.
Важнѣйшый конарь — пестованя памута, давав 50% зыску в агросекторѣ.

## Жерела и одказы
* 
*  

## Референции

Катеґорія:Союзны републики в составѣ СССР
Катеґорія:Бывшы штаты
Катеґорія:История Азербайджана
Катеґорія:Штаты і теріторії, котры основаны 1920
Катеґорія:Штаты і теріторії, котры заникли 1991
Алтайцї

**Алтайцї** сут туркськый народ. Живут в Росії: в Републіцї Алтай, Алтайськум краёви, Тывї. Также живут у Монґолськум Алтаёви (Монґолія) а окрузї Алтай (Кітай).

Алтайцї ся подїлят на двї головні голузы: 

* южні алтайцї сут Телеуты а Теленґіты;
* сїверні алтайцї сут Кумандінцї, Челканцї а Тубалары.

З 2000 года у списанях жительства Телеуты а Кумандінцї ся рахувут за окремі народы. 

Літературный алтайськый язык ся ґрунтує на южных гварах.

## Чиселность
За списом жительства 2002 года у Росії назвали себе Алтайцями 67 239 чоловік: 62 192 в Републіцї Алтай а 1880 в Алтайськум краёви.

## Історія
У бронзову тай желїзну добы на містї обываня днешных Алтайцюв ся нахожовали поселеня европеоідув. Починаючи из V. стороча до н. е. монґолські народы зачали змішовати ся из корінным обывательством. У різні епохы обывательство ся захвачовало Хунну, Жужанськым каґанатом, Туркськым каґанатом, Уйґурами а Кірґізами. У сесї часы обывательство потурчило ся културно а лінґвістично.

Алтайцї прийшли на контакт из Русами у XVIII. сторочї. У самодержавії алтайцї были знаті ги ойраты. У тотї часы вельо Алтайцюв стали зависимыми од водкы, котру называли огнянов водов.

## Референції

Катеґорія:Туркотатарські народы
Арменска Совѣтска Социалистична Република

**Арменска Совѣтска Социалистична Република**, курто **Арменска ССР,**  Հայկական Խորհրդային Սոցիալիստական Հանրապետություն — една зоз членскых републик СССР од 5. децембра 1936 по 23. августа 1990, за тым на ей територии была створена Република Армения.

## Землепис
Арменска ССР положена в южной части Южного Кавказа. Складена зоз 37 районох, 27 городох и 31 мѣстечок. Територия переважно горска, около 90% лежить высше як 1000 м н.м. Природны богатства: молибденовы, полиметаличны и желѣзны руды, нефелиновы сиениты, камяны соли, розличны ставебны горнины (мрамор и др.), минералны воды. Головна рѣка — Аракс, ку его базену припадать 76% територии републикы. Главна туристична атракция — озеро Севан.

## Газдовство
Найдинамичнйшы конарѣ: електроенергетика, машинарство и металургия нежелѣзных металох, хемия и петрохемия. Електроенергетичный комплекс обсягуе електрарнѣ водны, тепловы и атомовы.

Про аграрный сектор характерна выимочна грунтово-климатична розманитость а з ньов звязане необычайно велике число конарьох земледѣлства при ограниченой територии. Ту ся пестуе около 75% асортимента основных земледѣлскых култур, котры суть на цѣлой територии СССР. Главны конарѣ: винничарство и овоцинарство.

Основный транспорт — желѣзничный (60% обѣгу товару). Земный газ доставають од АзССР цѣвоводом  ай од Сѣверного Кавказу через Тбилиси.

## Жерела и одказы
* 
*  

## Референции

Катеґорія:Союзны републики в составѣ СССР
Катеґорія:Бывшы штаты
Катеґорія:История Армении
Катеґорія:Штаты і теріторії, котры основаны 1920
Катеґорія:Штаты і теріторії, котры заникли 1991
Ереван

**Ерева́н**,  *Երևան* [jɛɾɛˈvɑn], до року 1936 *Еривань* — главный и найвекшый город Армении, промысловый и економичный центер. Обывательство — понад милион особ, што чинить третину обывательства штату. Мать статус области (марза). Латинков ся пише Yerevan, Erevan, Erivan, або Jerevan.

## Полога

Ереван, оддаленый о 23&nbsp;км на сѣвер од турецкой границѣ, лежить в прекрасном природном окружѣню, на берегах рѣкы Раздан, лѣвого притока Аракса, обрамленый загаслыма вулканами пасма Арагац на сѣверѣ и горов Арарат, котру видко через турецку границю на югу.

Великый транспортный узел, поблизь него лежить меджинародне летиско Звартноц (1982, архитектор А.&nbsp;Тарханян), город мать метро (од року 1981). О 20&nbsp;км на запад од Еревана лежить город Вагаршапат (старша назва Ечмиадзин), центер Арменской апостолской Церкви и резиденция католикоса; о 24&nbsp;км на сѣвер — купелѣ Арзни.

## История
Перва исторична упоминка датована роком 607, але селитвы на том мѣстѣ были, подля археологичных артефактох, уже в 6–3 тысячрочох до н.е., а пак од року 783 до н. е. там была твердыня Еребуни, од котрой походить назва города.

## Газдовство
В року 1914 Ереван мав лем около 30&nbsp;000 обывательох, а его быстрый рост настав въедно зо зачатком индустриализации и водныма електрарнями на Разданѣ. Хемичный промысел города продукуе ацетилен, пластикы, синтетичный кавчук и пневматикы. Топлять алюминий, выробляють авта, турбины, електричны машины, компресоры, каблы и обробляючы строи. Ереван выраблять 50% промысловой продукции Армении.

## Жерела и одказы
* 
* 

## Референции

Катеґорія:Населены пункты Армении
Катеґорія:Головны міста
Катеґорія:Міста Европы
Баку

**Баку́** ( *Bakı*, ) — главный город Азербайджанской Републикы, великый промысловый, економичный и научно-техничный центер Южного Кавказа, а тыж найвекшый пристав на Каспийском морю и найвекшый город на Кавказѣ.

## Землепис
Лежить на западном березѣ Каспийского моря, на полуостровѣ Апшерон, на широком облуку Бакинского залива, котрый, охраненый островами Бакинского архипелага од силных сѣверных вѣтрох, е найлѣпшым пристависком на Каспию. 

Клима суха (рочны выпады 210&nbsp;мм) и субтропична. Апшерон первый на Кавказѣ числом ясных нехмарных дни и послѣдный числом выпадох.




## История
Перва исторична споминка о Баку датована роком 885, хоть археология свѣдчить о поселѣню ту за даколько сторочи до нашой еры. Баку належав розличным могамеданскым штатным утворам, за выимков XIII.–XIV. стороча, коли быв завойованый Монголами. Од XV. стороча ту хоснують ропу, черпану з ропных колодязьох, як ламповый олѣй. В року 1723 Петро I. Великый захватив Баку, але в року 1735 город вернув ся Персии; в року 1806 Россия го захватила дефинитивно.

Од 1870-х ся зачинать промыслова тяжба ропы и скорый рост города. В року 1901 добыто понад , циже 95% российской тяжбы и около 50% свѣтовой. Аж до  тутешне ропне найдиско зоставало найвекшым в СССР.

## Газдовство
Баку — найвекшый промысловый центер Азербайджана (понад 60% промысловой продукции). Основны конарѣ тяжба ропы и земного газу, петрохемия (продукция пневматик, домашной хемии итп.), желѣзна и нежелѣзна металургия (ливарнѣ оцѣли, арматуры, обробка нежелѣзных металох итп.), машинарство (в т. ч. обладунок про ропный промысел), електротехничный, радиоелектронный, легкый (обув, ватна продукция) и потравиновый промысел (шампанскы вина, мясопродукция).

## Жерела и одказы
* 
* 

## Референции

Катеґорія:Населены пункты Азербайджана
Катеґорія:Міста Азербайджану
Йосиф Хромяк

**Йосиф Хромяк**, *17. юна 1887,  Легнава, жупа Шариш, Австро-Мадярщина – †26. марца 1937, Мукачово, Подкарпатска Русь, Чехословакия — педагог, културный и политичный дѣятель.

Йосиф Хромяк закончив духовну семинарию в Пряшовѣ, в Будапештѣ склав квалификачный испыт на званя професора середных школ. Быв професором на грекокатолицкой духовной семинарии в Пряшовѣ (1914–1918), де выучовав церковнославянскый язык, церковный и свѣтскый спѣв, церковный обряд. 

По роспадѣ Австро-Мадярщины активно ся зучастнив на створѣню и роботѣ Руськой Народной Рады в Старой Любовни. Коли выслѣдком саботажа мадярскых урядникох и учительох в Подкарпатской Руси по ей прилучѣню ку Чехословакии в краю настав острый недостаток педагогох, Йосифа Xромяка влада Чехословакии поклала директором Мукачовской русской гимназии (1919–1937). Хромяк на роботу до гимназии закликав вельо педагогох з числа российскых емигрантох, в минулости универзитных професорох.

Быв тыж закладательом Мукачовской учительской семинарии, де довгы рокы выучовав логику. Быв добрым организатором позашколной роботы, самообразовных кружкох (научных, музичных, шпортовых). З обох тых школ вышло вельо вызнамных педагогох, сполоченскых дѣятельох, литераторох, диригентох. Быв меджи организаторами и ведучыма «Учительского товарищества». Честный доживотный член «Общества им. Александра Духновича» 

## Жерела и одказы
* 
* **Федір Ковач**: Хром'як Йосиф // С.&nbsp;364
* 

## Референции

Катеґорія:Русиньскы педаґоґы
Дїєприсловникы

**Дїєприсловник**, **дієпричастя**, **удглаголный приглагол**, **ґерундій** — часть речи, котра означає додаточноє дїяня коло основного. Соєдиняє признакы часослова тай присловника. Мавут теперішный и минувшый час. Одповідавут на звіданя *як?*, *што роблячи?*, *што робивши?*

Дїєприсловникы творят ся из дїєприложникув; пр. *читаючый* — *читаючи*.

Приміры:

* теперішный (ґерундій презент): люблячи;
* минувшый (ґерундій перфект): любивши, полюбивши.
Сидор выдїляє дві формы дієприсловника: просту тай складену**. 

## Вытвореня

### Проста форма
Дієприсловникы теперішнёго часу ся творят при помочи основы часослова и суфіксув *-а-чи*, *-я-чи*, *-у-чи*, *-ю-чи*, а минулого — *-авш-и*, *-ивш-и*, -*івш-и*, *-евш-и*, -*увш-и*: *печучи, летячи, поробивши, воспівши, засунувши*. Даколи также ся хоснує форма од часослова в імперфекті тай флексії *-ши*, *-вши*: *збировавши*, *умерши*. 

## Референції

Катеґорія:Части речі
Якутове

**Якутове** сут туркськый народ. Корінноє обывательство Якутії. За резултатами Всеросійського списаня жительства у Росії было 478,1 тысяч Якутув, избулша в Якутії (466,5 тысяч). Также живут у Красноярськум а Хабаровськум краях. 

Якуты сут майбулше многочисленый народ Якутії (49,9 % жительства), а также майбулш крупным из корінных народув Сібірії у границях РФ. 

## Самоназва
Иднешня самоназва Якутув — *сахалар* (множина), *саха* (єднина). Є также давна назва уранхай (по якутськы *урааҥхай*), котре днесь ся хоснує у співанках, торжественых бесїдах тай олонхо.

## Култура и быт
У традіційнум ґаздувствї а матеріалнуй културї много черт сходных их културов скотарюв Середної Азії. На Середнюй Ленї ся сформовала модель ґаздувства Якутув, котре злучує скотарство, рыбарство и полёваня. Їх матеріална култура адаптована до клімы Восточнуй Сібірії. Зокрема, Якуты мавут унікатні филы коров а коней, одлично приспособеных до житя у суровых кліматичных обстоянях. На сїверї Якутії поширеный самобытный тіп запряжного хову оленюв.

## Референції

Катеґорія:Туркотатарські народы
Уніо

**Уніо**,  *Unió* — русинске выдавательство в Ужгородѣ. Было створене по розвязаню «Общества св. Василия Великого (1902) з цѣльов продовжѣня его выдавательской чинности.

Во своих споминах Августин Волошин подробно описуе закладаюче засѣданя 30. юна 1902 и суперѣня меджи будапештскыма и унгварскыма акционерами за контролу над чинностьов новозаложеного акцийного дружства. Наступна юридична регистрация общества тягла ся два рокы.

На челѣ управной рады стояли грекокатолицкы священникы  о.&nbsp;Виктор Каминскый (1902–1918) и о.&nbsp;Августин Волошин (1919–1929). Выдавали тыжденник *Görög katholikus szemle* по мадярскы и тыжденник *Наука* по русинскы, катехизмы ай иншы церковны книгы, школны учебникы. Меджи найцѣннѣйшыма выданями быв букварь Михаила Врабеля, вецеро выдань учебникох од Августина Волошина, зберька ''Церковное простопѣніе'' од Йоанна Бокшая, словарь Емилия Кубека и каждорочны алманахы *«Мѣсяцословъ-Календарь»* под редакторством А.&nbsp;Волошина, што выходили од року 1907 накладом 10&nbsp;тыс. екземплары. До конця Первой свѣтовой войны выдательство «Уніо» было единков русинсков организациов Мадярского кральовства. Формално ествовало до року 1938, але в чехословацкой добѣ помалы упадало. Од року 1921 перестала выходити новинка ''Наука'', а од року 1932 — каждорочный алманах. В року 1929 были роспроданы вшиткы акции.

## Жерела и одказы
* 
* 
* 
* 

## Референции

Катеґорія:Русиньскы орґанізації
Милош Крно

**Милош Крно** (, *25. юн 1922, Братислава – †21. юн 2007)&nbsp;— словацкый писатель, перекладатель, новинарь, сценариста.

## Биография
Дѣточы рокы пережив в Нѣмецкой Люпчи, одкы пак взяв собѣ дакотры псевдонимы. Абсолвовав гимназию в Кежмарку (1933–1944) и правницку факулту универзиты Коменского в Братиславѣ (1941–1946). В року 1945 — новинарь в Кошицях и Братиславѣ, 1946 — працовник министерства загранича в Празѣ, 1946–1953 первый секретарь чехословацкой амбасады в Москвѣ, 1954–1959 новинарь, 1959–1963 секретарь Союзу словацкых писательох, едночасно в роках 1954–1964 посланець Словацкой Народной Рады, 1963–1968 писатель на вольной нозѣ, 1969–1971 шефредактор часопису *Obzor socializmu*, 1971–1978 драматург и сценариста *Словацкого филму*, од року 1978 жив на пензии в Братиславѣ.
## Творба
Автор понад 30 книг. Еден з главных представительох словацкого социалистичного реализма.

Дебутовав надреалистичнов поетичнов зберьков *Šialené predstavenie* (1944). В прозовых творах найвеце писав о добѣ Другой свѣтовой войны. Написав двѣ романовы трилогии, окремы романы и повѣданя. Вельо его книжок суть написаны дѣтьом и молодежи ай о проблематицѣ охраны природы. Послѣдня книжка *Ak je na zemi raj* (2002) — споминкы и есеи о Грузии. Его творы перекладены до 11 языкох, а он сам перекладав поезию и прозу русскых, нѣмецкых, грузинскых и арменскых авторох.

## Жерела и одказы
* 
* 

## Референции

Катеґорія:Словацкы писателе
Беркасово

**Беркасово**,  *Беркасово* — село в Сербии, в общинѣ Шид, в Срѣмском окрузѣ автономного края Войводина, в историко-географичной области Срѣм.

## История
Село спомянуте найскорше в папскых документах з XIII. стороча, од XV. стороча ту стояла твердыня под назвов Деспотовац, што была властностьов деспота Вука Бранковича, познатого як *Вук, Огняный Драк*, котрый бойовав на сторонѣ краля Матяша Корвина против Османох.

Сучасне село спомянуте в року 1733, коли ту была высвячена сербска православна церква .

До року 1828 село было чисто сербске, а одтогды ся ту зачали приселяти Русины, а уже в року 1852 ту было 78 русинскых родин. Грекокатолицка церква была лем у Шиду, до котрого была една година ходу (около 4 км), але в сучасности Шид и Беркасово ся зовсѣм приблизили.

## Обывательство

## Жерела и одказы
* **Књига 9**, *Становништво, упоредни преглед броја становника 1948, 1953, 1961, 1971, 1981, 1991, 2002, подаци по насељесть*, Републички завод за статистику Архивна копия 2015-02-03, Београд, мај 2004,  
*  

## Референции

Катеґорія:Населены пункты Сербії
Катеґорія:Населены пункты Войводины
Катеґорія:Срѣмскый округ
Силвестер Саламон

**Силвестер Саламон** ( *5. август 1912, Беркасово, Мадярске кральовство, дн. Сербия&nbsp;— †21. януар 1988, Бербанк, Калифорния, США)&nbsp;— священик и поет з войводинскых Русинох.

## Биография
Абсолвовав класичну гимназию в Загребѣ (1925–1933) и грекокатолицку теологичну академию во Львовѣ (1933–1936). Оженив ся з галичанков Мариов Иванчук. Быв высвяченый на священика (1937) и вернув ся до Югославии, де служив по розличных грекокатолицкых парохиях, а наостанок во своем родном селѣ Беркасовѣ (1943–1953).

В року 1953 з жонов и четырьома дѣтми емигровав до США, раз до Огайо, пак до Калифорнии, де служив про Украинску Католицку Церкву до пензии. Его послѣдна адреса была: Rev.Sylvester Salamon, 1755 El Cerrito Place Los Angeles, California 90020.

## Творба
Саламон зачав писати ещи яко гимназиста (1925). За 5 рокы во Львовѣ на него вплынув Гавриил Костельник, котрый го пригваряв писати поезию и прозу. Ещи там выдав свою перву зберьку дѣточой поезии *Нашим дзецом* (1936). Вернувши ся до Войводины, публиковав розличны роботы в русинскых новинках и алманахах. Штил его писаня позначеный рафинованым поглядом на свѣт и податливостьов на вплывы сучасной ему авантгарды. Окрем поезии писав повѣданя, есеи, путны записы и литературну критику. Посмертно в Новом Садѣ выданый его двотомник *Вибрани твори* (1988, 1989).

## Жерела и одказы
* 
* 

## Референции
Бербанк, Калифорния

**Бербанк**,  *Burbank* — город в округу Лос Анджелес, штат Калифорния, США.

## Полога
Лежить в долинѣ Сан Фернандо ку сѣверу од ,(их центры суть оддалены о 10&nbsp;км).

## История
Город названый на честь Девида Бербанка, зубаря из Лос Анджелеса, котрый ту в року 1867 заложив овчу фарму, а пак продав право на потягнѣня Южно-Тихоокеанской желѣзницѣ в року 1874, што приспѣло ку росту города. Город был заложеный в року 1887 компаниев *Providencia Land, Water and Development Company*. Газдовство города зачало ся од выробы терьховых авт и филмох.

## Газдовство
В сучасности промысел: авиацийный, радиоелектронный, металообробка, выроба апаратуры. 

Прудкый рост ся зачав од  рокох, коли ту пришла аерокосмична компания *Lockheed*. Велику частку мають медиалны компании *Walt Disney Company*, *Warner Brothers*, розличны радиовы, телевизны и филмовы компании.

## Жерела и одказы
* 
* 

## Референции
Калифорния

**Калифорния**,  *California*,  — еден зо штатох США, положеных на западѣ США. Калифорния вошла до США яко 31. штат 9. септембра 1850. Главный город Сакраменто.

Найвекшый штат подля числа обывательства и третий найвекшый подля плохы, простертый на около 1300&nbsp;км вздовж берега океана и на 400&nbsp;км в глубину континента.

## География
Калифорния межуе з америцкым штатом Орегон на сѣверѣ, штатами Невада и Аризона на выходѣ, Мексиком на югу и Тихым океаном на западѣ. Калифорния — краина огромлюючых климатичных контрастох: од слотавого сѣверного берега океана (4300&nbsp;мм рочны выпады) до выпаленой пустыни Колорадо на югу, од подобного на Середоморя централного и южного берега до вулканичного плато на крайном сѣверо-выходѣ. 

## Обывательство
Автохтоны Калифорнии, Индиане, в року 1880 зоставали лем в числѣ около 15 тысяч, лем десятина од их доколумбовой популации. Але од XX. стороча охранна политика и приселѣня з иншых штатох привели ку тому, же  в зачатку XXI. стороча Калифорния стала ся штатом з найвекшов индиансков популациов, звекша урбанизованов. 

## Економика
Калифорния — економично найсилнѣйшый штат США и поступать ся лем дакотрым промыслово розвитым державам свѣта. В року 1965 Калифорния вытѣснила Ню Йорк як найвекшый експортер промысловых товарох. Од конця  Калифорния стала ся свѣтовым лидром выробы компютерох и електроникы. Калифорния зоставать ведучов в аерокосмичном промыслѣ (хоть од  видко упадок), в кино- и телеиндустрии, а тыж в земледѣлствѣ и винарствѣ.

## Интересны факты
* И найвысша, и найнизша точкы в 48 штатох монолитной територии США меджи Канадов и Мексиком суть в штатѣ Калифорния:
** Mount Whitney (4418 м) 
** Долина Смерти (Death Valley, -86 м)

## Жерела и одказы
* 

## Референции
Огайо

**Ога́йо**,  *Ohio*, ) — штат на сѣверовыходѣ США, вступив до США яко 17. штат 1. марца 1803. Главный и найвекшый город — Коламбус.

## География
Огайо межуе з Канадов (границя по озеру Ири) и Мичиганом на сѣверѣ, Пенсилваниов на выходѣ, Западнов Вирджиниов на юговыходѣ, штатом Кентукки на югу, Индианов на западѣ. Назва штату походить од рѣкы Огайо, што в языку тутешных Индианох значить «велика вода». З погляду физиографичного територия штату роздѣлена наполы: на западѣ — ровнина, на выходѣ — невысокы ту Аппалачскы горы од озера Ири на сѣверѣ до рѣкы Огайо на югу, котры не творять велику проблему про транспорт. Найвысша точка штату *Campbell Hill* (472&nbsp;м, см. мапу) лежить о 77&nbsp;км на сѣверозапад од Коламбуса. Огайо мать около 350 файты птиць и 150 файты рыб.

## Обывательство
Найвеце етнично таркастый город Огайо — Кливленд, котрый поповнив ся меджи роками 1880 и 1890 имигрантами, прибывшыма из Австро-Мадярщины, Польщи, Нидерландох, России, Португалии, Греции, Китая, Японии, Турции и Мексика.

## Газдовство
Штат Огайо мать властны ропу, земный газ, камяне угля ай вельо иншых копалин. Около 60% енергии Огайо походить з камяного угля. Земный газ — далше по важности жерело, застачать майже 25% енергии. Звышок переважно додають атомовы електрарнѣ вздовж озера Ири. Штат мать уродны землѣ и в року 1950 быв первым меджи штатами США в аграрной продукции. В сучасности первенство утратив, але и теперь около 50% земель служать про аграрну выробу.

## Интересны факты
* Огайо — единкый штат США, котрого застава не простокутна. 
* На честь Огайо названа планетка *(439) Огайо*.  

## Жерела и одказы
* 

## Референции

## Галерия

Scioto Mile aerial from north.jpg|Центер Коламбуса
Cle Skyline December 2020.jpg|Панорама Кливленда
Downtown Cincinnati viewed from Mt. Adams.jpg|Центер Цинциннаті
Toledo Ohio skyline evening.jpg|Центер Толідо
Яков Головацкый

**Я́ков Фе́доровыч Голова́цький** (псевдоним *Гаврило Русын*; *17. октобер 1814, с. Чепели, дн. Золочивськый район — †13. май 1888, Вильно) — лингвиста, етнограф, фольклориста, историк, поет, священик УГКЦ, педагог и сполоченьскый активиста. 

Катеґорія:Лингвисты
Катеґорія:Етнографы
Катеґорія:Фолклористы
Катеґорія:Священици
Катеґорія:Персоналии 19. стороча
Путін Володимир Володимирович

**Володи́мир Володи́мирович Пу́тін** (рос. Владимир Владимирович Путин) — російськый державный тай політичный дїятель, бывшый офіцер совітцької розвідкы. Типиришньый президент Російської Федерації и верховный главнокомандовач оружейных сил Російської Федерації Нюші з 7. мая 2012 года .

Полковник запаса (1999). Типиришньый державный робочый РФ Нюші 1. класа (1997). Кандидат економічних наук (1997).

## Глава державы
### Виконуючый обов’язкы президента (1999—2000)
31. децембра 1999 року, по відставці президента Бориса Ельцина, Володимир Путін был призначеный виконувачом обов’язків президента Російської Федерації. На момент призначеня одночасно займав посаду Головы Уряда РФ.

### Президентські выборы 2000 року
У березні 2000 року Володи́мир Пу́тін взяв участь у президентських выборах у Російській Федерації. За офіційными результатами Центральної виборчої комісії РФ, переміг у першому турі, набравши більш як 53&nbsp;% голосів виборців.

7. мая 2000 року вступив на посаду президента Російської Федерації.

## Спортовна кар’єра
Володимир Путін у молодости занимав ся єдиноборствами. Є майстром спорта из самбо (1973) и джудо (1975). Чемпіон Ленінграда з джудо (1976). У 1998 році удостоєный званя заслуженого тренера Росії из самбо.

## Референції

Катеґорія:Політічны лідеры
Катеґорія:Презіденты Росії
Катеґорія:Уродили ся 1952
Даниела Стил

**Даниела Фернанда Доминика Мюриел Емили Шулейн-Стил** ( *Danielle Fernande Dominique Muriel Emily Schuelein-Steel*; *14.&nbsp;август 1947, Ню Йорк, США)&nbsp;— америцка писателька множества романох, котры ся стали бестселерами. Даниела Стил&nbsp;— четверта найвекша бестселерова писателька вшиткых часох зоз сумарным накладом ей книг понад 800&nbsp;млн екземплары. До року 2021 написала 190 книжок, з того понад 140 романы.

## Биография
Походить зоз мѣшаной родины: отець Джон Шулейн-Стил (*John Schulein-Steel*)&nbsp;— нѣмецко-еврейскый имигрант з родины властникох пивоварной значкы *Löwenbräu*, мати&nbsp;— Норма да Камара Стоун Рейс (*Norma da Camara Stone Reis*) з родины португалского дипломата. Ей родителе ся розвели, як мала восѣм рокы, и выростала переважно при отцю, лем зрѣдка при матери. Воспитана в католицкой вѣрѣ, подумовала в молоды рокы пойти до клаштору.

По штудиях на Нюйоркской универзитѣ працовала в пропагачно-рекламной агенции и писала статьи до новинок. Еден ей клиент, редактор *Ladies' Home Journal* Джон Мак Картер, переятый тыма статьями, нарадив ю писати книгы, а она так и вчинила.

Перенесла ся до Сан Франциска и писала. Ей первый роман «Вернутя дому» (Going Home) вышов в року 1973. Обсяговав многы темы, вдяка котрым пак ей творба стала ся широко позната, як акцент на проблемах родины и людскых односинах. Ей односины зоз другым мужом дали импулз наступным двом романам, «Передчутя любости» (Passion's Promise) и «Теперь и навсе» (Now and Forever), котры зачали ей карьеру. По успѣху четвертой книгы «Обѣцяня» (The Promise) была прията до высшого сполоченства Сан Франциска.

Была пять раз оддана и пять раз розведена и мала девятеро дѣти. Бывать во своих резиденциях в Сан Франциску и в Парижу. Основала и утримуе два харитативны фонды: на помочь дѣтям и бездомовцям. Наперек свому публичному статусу, Даниела Стил скромна, затѣнчлива и не любить мати интервю з новинарями. 

## Творба
Еден роман ей забере два-три рокы, але пише едночасно до пять романы нараз. Зображуе свѣт богатых и славных. Дакотры твердять, же черпать идеи про свою творбу з властного живота. Авторка контруе тым, котры ей популарность высвѣтлюють так, же тото *легке чтиво* же романы суть шаблоновы и напханы солодков ватов, напротив, она ся шпыртать з тяжкыма аспектами людского живота и натуры, як инцест, самозабивство, розвод, война, аж и голокауст. 22&nbsp;ей книгы суть нафилмованы про телевизию. Окрем любовных романох написала 18&nbsp;книг про дѣти, зберьку поезий и спѣванковы тексты.

## Референции

Катеґорія:Англоязычны писателе
Бестселер

**Бестселер**, од  *best* лѣпшый + *sell* продавати — книга, котру выдали великым накладом, уважаючи на интерес масового невыбагливого читателя або комерчны огляды, часто мотивованы модов або сензачнов темов.

## История
На книжному торгу англоязычных штатох, передовшиткым США, тото слово хосновали од . Первы лишты бестселерох ся появили  в часописѣ «The Воокmап» в року 1895, в часописѣ «Pulisher's
Weekly» од року 1912, в додатку ку «The New York Times book review» — од августа 1942. Докладна евиденция бестселерох подля различных параметрох ествуе в США од року 1945. Зачаточно поспис найжаданѣйшых книг обсяговав лем белетристику, але уже од року 1917 была выдѣлена окрема евиденция «небелетристичных выдань» (попfiction), котры ку концю XX. ст. накладами перевысшили белетристичну литературу примѣрно три раз. Одтогды число розличных категорий евиденции бестселерох подняли до десятьох. До половкы выдань в категории «nonfiction» незмѣнно чинили приручникы, самоучителны, кулинарны, заградкарьскы ай иншы порадникы. При тому штатистикы США не брали в рахубу в той категории енциклопедии, молитвенникы, учебникы, зберькы крижовок, сонникы и подобны виды книжной продукции. Другов важнов градациов категоризации вшиткых публикованых книг стало ся роздѣлѣня на «первовыдания» (hardcover editions) и далшы масовы и, обычайно тунѣ выданя (paperbacks). Книги в мягкых обкладках широку популарность достали в США нараз по Другой свѣтовой войнѣ.

## Сучасность
Добра продаваность книгы указуе на комерчный успѣх, але не мусить указовати на добру литературну якость книгы. В огромной векшинѣ бестселеры суть невыбагливого смаку и жанру любовно-романтичны ци псевдоисторичны писаня, криминалны и детективны истории, окултно-фантазийны елабораты.  Але не все: меджи бестселерами трафляють ся ай книгы высокой умѣлецкой вартости — «Старый и море», «За кым звонять» Е.&nbsp;Хемингвея, «Однесены вѣтром» М.&nbsp;Митчелл, «Охранця в жытѣ» Дж.&nbsp;Селинджера, ай иншы.

Найвецей авторитетным жерелом информации о жаданю на книгы в США ай вельох иншых штатох Запада ся поважуе новинка «The New York Times», котра публикуе обновленый спис бестселерох (book review) каждый тыждень.

## Жерела и одказы
* 
* 
* 

## Референции

Катеґорія:Література
Чеченьска републіка Ічкерія

**Чече́ньска републі́ка Ічке́рія**, тыж **Ічке́рія** (**ЧРІ**; , ) — самовыголошеный штат на Северным Кавказу. Головне і найвекше місто ЧРІ є Джохар (днешный Ґрозный). Была вызнана лем Українов 18. октобра 2022 року, єдиным штатом-членом ОЗН.

Выголосила независлость в юлі 1991; первым презідентом ЧРІ став Джохар Дудаєв.

## Референції

Катеґорія:Штаты і теріторії, котры основаны 1991
Русь

**Русь** — назва первого векшого штату восточных славянох, котрый ся створив в IX ст. Его называли *Давноруськый штат*, *земля [[Русы|Русох]] (Русь)*, старославяньскый язык: *Рѹ́сьскаѧ землѧ*, середновѣкый грецкый язык:  *Ῥῶς*; Арабскый язык: *الروس al-Rūs*, новый грецкый язык  * Ῥωσία*, старый французскый: *Russie, Rossie*, латинскый  *Russia*, а од XII. стороча тыж *Ruthenia*. Од XIX. стороча в российской историографии, жебы указовати на тогдышный главный город, зачали хосновати назву ''Киевская Русь''.

Походжѣня термина «Русь» родило вельо спорох. Едны историкы поважують, же он походить от притока Днѣпра — рѣкы Рось. Другы твердять, же *Русьска земля* — тото Середне Поднѣпровье. При тому указують, же аналогично называли ай иншы територии — Дунайска Русь, Тмутороканска Русь итд., што говорить о росширѣню того термина од Балтика до Чорного моря. Третѣ твердять, же термин походить од рѣчищ (русло), четверты — од зафарблѣня волося (русые), пяты — от найменованя народох: «россоманы», «роксоланы» — так Готы называли люди, котры жили меджи Днѣстром и Днѣпром. Шесты приходять з гипотезов, же Варягове носили назву *«русь»* и были славянами, што пришли с южного берега Балтицкого моря (остров Рюген), абож из района рѣкы Нѣман. Седмы поважують, же термин *«Русь»* — шкандинавского походжѣня: подля них, сосѣдны зо славянами финно-угры, называли шкандинавох-викингох из сѣвера Швеции, якы ся селили в городах на пути «из варяг в грекы». Их число не было велике, и тоты Викингове (ruotsy — весларе) асимиловали ся меджи восточных славян, взявшых собѣ тоту назву. Так ци иншак, термин *«Русь»* означав до монголской инвазии вшитку цѣлов восточнославянского обывательства, котре было в давньорусьскых княжествах и землях. По монголской инвазии (1237–1241) термин *«Русь»* (великоросы) ся утвердив про обывательство сѣверо-выхода и сѣверо-запада бывшой Давноруськой державы (Владимиро-Суздальска Русь, Новгородска земля и прилеглы ку ним територии). На землях, што ся достали под владу Польщи и Великого княжества Литовского, а пак Польско-литовского штату, утвердили ся Украинцѣ и Бѣлорусы, (котрых Поляци тыж называли *«русь»*).
## Звязаны статѣ
* Варягове
* Викингове
* Кийовська Русь

## Жерела и одказы
* **Magocsi, Paul R.** (2010): A History of Ukraine: The Land and Its Peoples. Toronto: University of Toronto Press. , p. 73. 
* 
* **Назаренко А. В.**: Древняя Русь на международных путях: Междисциплинарные очерки культурных, торговых, политических связей IX—XII вв. — М.: Языки русской культуры, 2001. — 784 с. — . Сc. 40, 42—45, 49—50. http://www.bibliorossica.com/book.html?currBookId=3911https://www.twirpx.com/file/1650563/
* **Толочко А. П**.: Химера Киевской Руси. //Родина, 1999, вып. 8, сс. 29–33.https://scholar.google.com/citations?user=62rEKmUAAAAJ&hl=en&oi=sra#d=gs_md_cita-d&u=%2Fcitations%3Fview_op%3Dview_citation%26hl%3Den%26user%3D62rEKmUAAAAJ%26citation_for_view%3D62rEKmUAAAAJ%3AEUQCXRtRnyEC%26tzom%3D-180

## Референции

Катеґорія:История Білоруси
Катеґорія:Історія Европы
Катеґорія:История России
Катеґорія:История Украины
Дмитрий Лазар

**Дмитрий Лазар**, , Шандрово, Подкарпатска Русь, Чехословакия — , Хуст, Украина — подкарпатскый русскоязычный поет.

## Биография
Походив зоз селянской родины. Учив ся в русской гимназии в Празѣ (1936–1939), по роспадѣ Чехословакии продовжив в Хустской гимназии (1939–1942). По закончѣню гимназии быв мобилизованый до мадярского войска (1943) служив на выходном фронтѣ, де ся похворѣв на тифус, з котрого лѣчив ся в шпиталях в Станиславовѣ (теперь Ивано-Франковск), пак в Братиславѣ (1945). Куртый час быв товмачом в шпециалной еднотцѣ Червеной армады, а в октобрѣ 1945 вернув ся дому. Служив урядником в хустской одбочцѣ «Сільгосптехніка» и в розличных ставебницкых организациях.

Умер в Хустѣ.

## Творба
Зачаток поетичной творчости Дмитрия Лазара односить ся ку гимназиалным роком в Хустѣ, де быв участником литературного кружка професора русской литературы Петра Линтура. Поезии его ся появляли в розличных выданях (Карпаторусский голос, Русская правда, Русское слово, Литературна недѣля),  в зберьках "Будетъ день!" (1941) ай "Тройка" (1943). В повойновом часѣ найповнѣйше представленый в зборниках «Поэзия Закарпатья» (Пряшов, 1957), «Віщий вогонь» (Ужгород, 1974, в перекладѣ по украинскы), в книзѣ «Хуст над Тисою» (1992). Написав спомины за поета Димитрия Вакарова, котры опубликованы в книзѣ «Я навіки прийшов у життя» (1957).

## Жерела и одказы
* 
* **Хланта І. В.**: Лазар Дмитро Васильович // С.&nbsp;186

## Референции

Катеґорія:Русиньскы поеты
Катеґорія:Русскоязычны поеты
Олег Мазурок

**Олег Мазурок**,  *Олег Сергійович Мазурок*,  , Потужин, Люблинске воеводство, Рѣчь Посполита II.&nbsp;— украинскый историк, доктор историчных наук (1988), професор (1990).

## Биография
Походив з русинско-польского етничного погранича, де по Другой свѣтовой войнѣ в «Акции Висла» была реализована переважно примусова оптация обывательства. Село Потужин было подля повойновой корекции границь в року 1945 признане Польщи и родина была переселена раз до Херсонской области, а пак до Ровенской области УССР. Абсолвовав историчну факулту УжДУ (1956–1961). Побрав ся зоз штудентков филологии Маргаритов Морозовов (1961), з котров по закончѣню штудий въедно учительовали в Тячовском районѣ. Тут працовав сѣм рокы: взачатку учительом истории а социологии Усть-Чорнянской середньой школы, а пак директором тутешной вечерной школы. Од септембра 1968 до конця януара 2022 — педагог историчной факулты УжНУ. В року 1972 став ся первым историком, котрый обгаив дизертачну роботу кандидата наук в Ужгородѣ. 

## Творба
Професор О.&nbsp;Мазурок познатый як публикатор историографичных ай епистоларных жерел. Так, найшов незнату статью В.&nbsp;Вернадского за Угорску Русь, яку появив в року 1985, додавши важны зазначкы. А за тым, во сполуавторствѣ з П.&nbsp;Пеняком и М.&nbsp;Шевером, выдав книгу «Володимир Вернадський про Угорську Русь». Предметом его штудий было епистоларне наслѣдство Ю.&nbsp;Гуцы-Венелина, А.&nbsp;Духновича, А.&nbsp;Кралицкого, М.&nbsp;Павлика, Я.&nbsp;Головацкого, Ф.&nbsp;Аристова, А.&nbsp;Крымского идр. Але найлѣпше репрезентовав себе як жерелознатель в роботѣ «Юрій Жаткович як історик та етнограф».

'''Олег Мазурок в библиотецѣ ''Чтиво'''''

## Интересны факты
* В штудентскых роках меджи его наставниками быв и Федор Потушняк.

## Жерела и одказы
* 
* 
* 

## Референции

Катеґорія:Русиньскы історіци
Катеґорія:Педаґоґы
Потужин

**Потужин**,  Poturzyn — село в Польщи, положене в Люблинском воеводствѣ, в Томашовском повѣтѣ, в гминѣ Телятин.

## Полога
Потужин лежить около 8&nbsp;км на сѣверовыход од Телятина, 40&nbsp;км на выход од Томашова Любелского и 123&nbsp;км на юговыход од воеводского центра Люблина.

## История
Перва документована споминка датована роком 1472. 

В року 1830, коли властительом Потужина быв Титус Войчеховски, меценаш умѣня, в его каштелю влѣтѣ перебывав Фредерик Шопен перед тым, як навсе охабив польску землю. Як споминку на тот побыт написав *Nokturn g-moll (op. 15 nr 3)*  На память побыту Шопена в селѣ поставленый памятник. 

В року 1847 Титус Войчеховски отворив в селѣ в триштоковой будовли перву польску цукроварню, до котрой на роботу приходили переважно зоз сосѣдной Галичины в числѣ до 400 роботникы. 

14. августа 1914 ту была битка, в котрой достали раны 1300 воякы з российского и австрийского войска.

1. апрѣля 1944 украинскы воякы дивизии *SS Hałyczyna* замордовали в селѣ 162 Полякох.

В року 1947 в акции Висла вшиткы православны были депортованы. Быв меджи нима и Олег Мазурок, тогды девятьрочный дѣтвак. 

## Жерела и одказы
* 
* 
* 
* 
* 

## Референции

## Галерия

Файл:Poturzyn - znak.jpg|Вход до села
Файл:Poturzyn. Panorama okolicy. - panoramio.jpg|Околиця села
Файл:Poturzyn - pomnik pamięci Fryderyka Chopina - (1).jpg|Память побыта Шопена
Файл:Poturzyn - szkoła (2).jpg|Школа
File:Poturzyn (6).jpg|Туристичны таблицѣ
File:Poturzyn - mogiła wojenna.jpg|Гроб 162 замордованых
Файл:Poturzyn. Stary młyn zbożowy. - panoramio.jpg|Старый млин
Файл:Poturzyn. Podworski staw, a w głębi resztki cukrowni z XIX wieku. - panoramio.jpg|Рыбник 


Катеґорія:Населены пункты в Польску
Чеченьскый язык

**Чече́ньскый язы́к** () — суть языком Чеченцїв на Севернім Кавказї, выходокавказьскый язык, приналежный до северокавказьской языковой ґрупы. Тыж суть єдным з штатных языків в російскый субєктах: в Чеченьскій републіцї і Даґестанї.

## Історія

Чеченьскый язык, єден з найважнїшых елементів націоналного ідентітету чеченьского народа, має глубоку і богату історію. Ёго розвиток є тїсно повязаный з історічныма подїями, што вплинули на Кавказьскый реґіон.

### Зачаткы і розвиток
Чеченьскый язык приналежный до нахско-даґестаньской родины кавказьскых языків, што робить го єдным з найстаршых языків реґіону. Першы писемны істочникы про чеченьскый язык сягають до середнёвіку, хоць документів і артефактів є з того періоду дуже мало.

### Ісламскый вплив
Іслам досяг Кавказу в VIII. сторочи, і з ним прийшли новы слова і выразы, особливо в реліґійній і адміністратівній сферах. Арабьскый алфавіт став ся поужывати на записованя чеченьского языка, што внесло значну зміну до языка і го писемности.

### Колоніална ера
В XVIII. і XIX. сторочах Російска імперія розшырює своє панованя на Кавказ, што вплинуло на чеченьскый язык. Почас того періоду вплив російского языка были веце чутным. Російскый язык став урядным языком адміністрації і освіты, што стало прічінов на часткову русіфікацію чеченьского народа.

### Совєтьскый період
Почас Совєтьского союзу, чеченьскый язык пережыв неєднозначны зміны. В 1920-х роках латиньскый алфавіт став ся поужывати ся для чеченьского языка, але вже в 1930-х роках быв зміненый на кіріліцю. Тоты зміны в алфавітній сістемы дали певну нестабілность і складности в школованї і писемности.

### Днешнёсть
По розпаду Совєтьского союзу і почас двох чеченьскых воєн у 1990-х роках, чеченьскый язык став сімболом націоналного спротиву і одроджіня ідентітету. Нынї чеченьскый язык має урядный статус в Чеченській републіцї в складї Росії і актівно ся поужыває в вшыткых сферах жывота.

## Алфавіт

## Референції

Катеґорія:Языкы


## Література
* Chechen language / Wikipedia
* Ethnologue / Chechen language
* Languages of the World / Languages of the Caucasus
Александровка (Закарпатска область)

**Александровка**,  *Ósándorfalva*,  *Šandrovo*,  *Олександрівка* — село в Хустском районѣ Закарпатской области Украины, котре од основаня до року 1946 называло ся Шандрово.

## История
Перва документована споминка о селѣ под назвов *Sándorfalva* датована роком 1455.

В року 1910 в селѣ заевидованы 1285 обывателе, з котрых были 897 Русины, 383 Нѣмцѣ, 4 Мадяре. Подля вѣры 902 грекокатолици, 382 израелиты. До Трианона село належало ку Хустскому округу (Huszti járás) жупы Мараморош.

В року 1930 зоз 1466 обывательох села 1070 были Русины, 393 — Евреи, 2 — Чехы и Словаци, 1 — чужоземець. Православна громада числила 906 особ. В селѣ были школы: русинска (4 класы) и чешска (2 класы). 

## Интересны факты
Од XVIII. стороча знали, же село лежить на соляном найдищу, а охаблены ямы-копалнѣ свѣдчать, же ай пробовали добывати. Ещи ай при Чехах в селѣ быв 15&nbsp;м глубокый ропляный колодязь (захранив ся доднесь), з котрого люде з околичных 60 сел куповали собѣ густу соляну ропу, за 1&nbsp;гелер литер, а з 300-литрового гордова по выпарьованю зоставало 50&nbsp;кила соли, котру хосновали на кухни.

## Вызнамны родаци
* Дмитрий Лазар (*1922–†1991), подкарпатскый русскоязычный поет.

## Памяткы

Храм св. Параскевы походить з 15. ст. (нижны брусы зрубох), а основна часть церьковли з року 1753 (поз. фото).
В гармоничному ансамблу з храмом поставлена двоярусна звонниця.

Оба объекты суть храненыма памятками под охранным числом 070044/1 (церьков) и 070044/2 (звонниця).

Ставба готична, двозрубна, тридѣлна, з видимым нахылом стѣн удну. Вежа з четырьма фиалами коло основы шпиля поставлена над западным зрубом. На фасадѣ обѣ ставбы мають торнац. В храмѣ зберегли ся настѣнны розписы з 18. ст.

## Жерела и одказы
* **A történelmi Magyarország** atlasza és adattára 1914  <small>''Доступно онлайн''</small> 
* **Sebestyén Zsolt**: Máramaros megye helységneveinek etimológiai szótára. Bessenyei könyvkiadó. Nyíregyháza, 2012.   
* **Ярослав Достал**: Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* **Тронько П. и др. (ред.)**: Історія міст і сіл України. Том 7. Закарпатська область. К. 1969. 

## Референции

 
Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области
Морис Метерлинк

**Морис Метерлинк**,  *Maurice Polydore Marie Bernard Maeterlinck*, * 29. август 1862, Гент, Белгия — †6. май 1949, Ница, Франция — белгийскый драматик, поет и филозоф, што писав по французскы, лауреат Нобела з литературы за рок 1911.

## Биография
Походив з родины новтароша. Выштудовав право в Гентѣ и Парижу, працовав як адвокат в Гентѣ. В Парижу ся спознав зоз символистами и активно ся включив до литературной творчости. В року 1932 белгийскый краль даровав му грофскый титул. В року 1940, по поражцѣ Франции, Метерлинк одышов до США; вернув ся до Франции в року 1947. В року 1948 написав книгу мемуарох *Бѣлавы булькы (щастливы спомины)* — Bulles bleues (souvenirs heureux), котра была выдана посмертно. Умер на сердцьовый напад.

## Творба
;Поезия:В року 1889 выйшла му поетична зберька  *Теплицѣ* (Serres chaudes). Як ростлинка в теплици, душа лиричной поставы «блѣда од безмоцности, од бездѣйности»; поет ся мучить онѣмѣлостьов и духотов. В року 1896 выйшла друга и послѣдня поетична зберька Метерлинка *12 спѣванок* (Douze chansons), котру в року 1900 доповнив трьома вершами — *15 спѣванок* (Quinze chansons).

;Драма:Метерлинк найвецей познатый яко драматик. Его(Pelléas et Mélisande, 1892) — безспорный шедевр символистичной драмы, послужив основов про оперу Клода Дебюсси (1902). Дѣя гры ся точить в имглавой, баечной минулости, и оддавать настрой безнадѣйной меланхолии и одсуджености. Хоть тота драма написана в прозѣ, може быти взором найдоконалѣйшой поетичной драмы XIX. стороча. Метерлинк написав вельо иншых гер, але в популарности лем една могла ся выровнати  *Пеллеасу и Мелизандѣ*  — *Небова птиця* (L'Oiseau bleu ,1907), алегорична фантазия, задумана як гра про дѣтей, символизуе гледаня щастя во свѣтѣ. Тота сентиментална драматична притча, мала премьеру в Москвѣ (МХАТ, 1908) и была высоко цѣнена. Гры Метерлинка широко перекладены, мали великый вплыв на свѣтову аудиторию.

;Проза:Проза Метерлинка творить чудесну мѣшанку мистицизма, окултизма и интереса ку свѣту природы. *Живот пчол* (La vie des abeilles, 1901), *Розум цвѣтя* (L’intelligence des fleurs, 1907), *Живот термитох* (La vie des termites, 1926), *Живот мурянок* (La vie des fourmis, 1930) — се у Метерлинка тонкы позорованя над животом инсектох и ростлин, офарблены антропоморфизмом и неотделимы од роздумох о чоловѣкови и сполоченствѣ.

## Интересны факты
* Метерлинк быв вегетариан.
* Католицка Церковь в року 1914 вшиткы творы Метерлинка (*opera omnia*) записала на Индекс заказаных книг (Index librorum prohibitorum).

## Жерела и одказы
* 
* 

## Референции

Катеґорія:Писателе Белгии
Катеґорія:Французскы писателе
Катеґорія:Нобеловы лавреаты з литературы
Гент

**Гент**,  *Gent*,  *Gand* — город в Белгии, главный и найвекшый город провинции Выходна Фландрия, другый найвекшый пристав Белгии, а тыж центер заградництва.

## История
Первый раз ся споминать в истории як торгова и ремеселна осада Ganda, од IX. стороча.
Ку XIII. ст. Гент быв едным зоз найвекшых городох Сѣверной Европы. Его просперита была закладена на продукции роскошных полотен, котры знали по цѣлой Европѣ. Од конця XVI. ст. зачав упадати зато, бо его полотна уж не могли конкуровати с англицкыма. Авшак газдовство ся обновило як достав прядилны машин на памут, котры шмугльовали з Англии, и по часѣ Гент ся став центром белгийского текстилового промысла.

## Култура  и наука
Универзита Гента фунгуе од року 1817.
В Гентѣ суть прекрасны музеи, зокрема Музей красных умѣнь, в котором ся хранять сокровища мальб фламандскых майстрох, што жили и творили ту в середновѣку. 

В Гентѣ сѣдлить *Кральовскый театер*, *Фламандска опера* (1840), одбывають ся меджинародны фестивалы музичны и филмовы. Раз на 5 рокы — една з найвекшых европскых выставок цвѣтя, *Гентскы флоралии*.

## Вызнамны родаци
* Морис Метерлинк (1862–1949), белгийскый драматик, поет и филозоф, лауреат Нобела з литературы.

## Жерела и одказы
* 
* 

## Референции

## Галерия

File:2021 Boekentoren - University Library of Ghent.jpg|Универзита 
File:Belgium-7 (38320002456).jpg|Канал в Гентѣ
File:De tram naar Moscou (8105256710).jpg|Трамвай до Москвы
File:Die Leie in Gent (Belgien) 2020-09-02.jpg|Рѣка Лее
File:Gent - Sint-Niklaaskerk (48180224752).jpg|Храм Св.Николая
File:Gent (48180224342).jpg|Центер города
File:Gent - 20220626 123724.jpg|Гентскы флоралии

Катеґорія:Населены пункты Белгии
Катеґорія:Міста Белґії